Georeen Guest House | LekkeSlaap
By Georeen Guest House is ons trots op ons hartlike gasvryheid, diens en pragtige tuin. Ons bied waarde vir geld deur gerieflike verblyf teen bekostigbare en mededingende tariewe te voorsien.
Gaste het 'n keuse van 8 kamers wat elkeen uniek versier en smaakvol gemeubileer is. Drie van die kamers het dubbelbeddens, terwyl die res elkeen oor 2 driekwartbeddens beskik. Elke kamer het 'n en suite-badkamer en is toegerus met 'n mikrogolfoond, yskassie, koffie- en teemaakgeriewe, 'n haardroër, waaiers, verwarmers en 'n TV. Die kamers word daagliks skoongemaak.
'n Heerlike ontbyt word soggens in die eetarea bedien of ons kan ook 'n wegneem-ontbyt voorsien indien dit vooraf gereël word.
Gaste is welkom om van die braaigeriewe en swembad gebruik te maak. 'n Wasgoeddiens is op versoek beskikbaar. WiFi-toegang is ook beskikbaar.